Fonetica aragonesa - Biquipedia, a enziclopedia libre

# Fonetica aragonesa

### De Biquipedia

A fonetica aragonesa ye a fonetica propia d'as bariedaz dialeutals d'a luenga aragonesa.

A eboluzión dende o latín ta ras lenguas neorromanicas como l'aragonés se fa siguindo unos cambeos que se claman lais foneticas. As parolas que cumplen estas lais se claman patrimonials. En estas lais i puet enfluyir a esistenzia de lenguas que bi eba enantes de ro latín como ro basco u as lenguas zeltas, que ne son sustrato, u a enfluyenzia de as lenguas bezinas u efeuto d'areya linguistica. As lais foneticas no siempre se produxen en tot o dominio d'una lengua y no gosan á estar nomás que d'una, porque pueden estar compartitas con as bezinas.

L'aragonés ye, como ras lenguas bezinas una lengua d'acusatibo, diferén de l'italián u o rumán, que son lenguas de nominatibo. Ixo quier dizir que a parola aragonesa bién de ra radiz latina que s'emplega ta fer l'acusatibo. Alabez de COHORS, COHORTIS, que son de ra terzena declinazión, n'agafamos l'acusatibo, COHORTEM, y cuan perdiemos a declinazión quedó como COHORTE. De a segunda declinazión, FILIUS, FILI, n'agafamos l'acusatibo FILIUM, que queda primero como FILIU, y dimpués, en toz os romanzes hispanicos, (proto-iberromanze), a U final fa O: FILIO, FILLO.

Entre as pocas parolas que no bienen de l'acusatibo tenemos otre,otri, de "triballar pa otri", que bién de o datibo. O galorromanze tién radizes que bienen de ro nominatibo latín como fils, temps, e iste zaguero tién bella presenzia en os charrars de transizión enta o catalán de a Ribagorza.

## [Editar] Fonetica bocalica

- O diftongo decrexién latino -AI- se torna -e-
  - IANUARIU > IANUAIRU > chinero
  - FEBRUARIU > FEBRAIRU > febrero
  - AREA > AIRA > era
- O diftongo decrexién latino -AU- se torna -o-
  - TAURU > toro
  - AURU > oro
  - LAURICARIU > doliquera
  - CAUDA > coda
  - AUSARE > gosar
- Diftongazión debán de Yod
  - HODIE > HOYE > güei/güé
- As bocals atonas en situazión inizial se pierden:
  - UMBILICU > melico
  - ASCIATA > xata
  - OPACU > paco
  - AMBOSTA > mosta
  - ILICINA > lezina
- En palabras presas de l'arabe tamién se bei este fenomeno
  - rabal
  - zaica
- Tendenzia á perder a -E final:
  - BRABANTE > brabán
  - DENTE > dién
  - VALLE > bal
  - PONTE > puén
  - FONTE > fuén
  - COHORTE > cort

## [Editar] Fonetica consonantica

- Conserbazión de a F inizial latina:
  - FARINA > farina
  - FACERE > FAIRE > fer
  - FILIU > fillo
  - FILU > filo
  - FOLIA > fuella
  - Por trobar-sen tan asobén palabras con F, bels arabismos con aspiratas semiticas s'adautan a la f, que ye o fonema más parexito en mozarabe y aragonés
- A consonán inizial latina G debán de bocal palatal E, I, GE, GI, eboluziona enta che, chi:
  - GERMANU > chirmán
  - GELARE > chelar
  - GIRARE > chirar
- A I latina debán de as bocals A, O, U eboluziona, IA, IO, IU, eboluziona enta cha, cho, chu:
  - IACTARE > chitar
  - IANUARIUS > chinero
- Esiste a teoría que en aragonés meyebal esistiba una etapa meya en que o resultato de GE, GI, IA, IO, IU se pronunziaban con un fonema fricatibo palatal sonoro, (como a g franzesa u catalana oriental), u africato prepalatal sonoro, (Como a g italiana u balenziana). A grafía meyebal aragonesa pa esto sería dandaleyaba entre I, (iermano), Y, (yuso), u G, (gitar), y ha dato problemas d'interpretazión.
- Bels arabismos con ja, yîm s'adautan con o resultato de GE, GI, IA, IO, IU:
  - Alforcha
  - Alberchena
  - Charra
  - Chabalín
- Resistenzia a sonorizar as oclusibas xordas interbocalicas latinas
  - NAPU > napo
  - CAIATU > gayata
  - UMBILICU > melico
- Tendenzia a conserbar as oclusibas sonoras interbocalicas latinas
  - LIXIBA > lexiba
  - RODERE > rader
  - CAUDA > coda
  - RUMIGARE > remugar
- Os grupos -C'L-, -G'L-, -LY- eboluzionan a -ll-.
  - BATACULU> batallo
  - TEGULA > tella
  - FOLIA > fuella
  - VETULU > VETLU > VECLU > biello
  - ROTULU > ROTLU > ROCLU > ruello
- A grupo romanze -T'L-, que no esiste en latín, si no s'asimila a -C'L- fa metatesis:
  - ESPATULA > espalda
  - ROTULU > rolde
  - MUTILARE > remoldar
- Os grupos -SC-, -PS- , -SSY- y la -X- u -KS- latina evolucionan enta -ix- u -x-.
  - EXIRE > exir
  - BUXU > buxo
  - MATAXA > madaxa
  - COXU > coxo
  - LIXIBA > lexiba
  - CAXICOS (Celtico) > caxico
  - CRESCERE > crexer
  - ASCIATA > xata
  - FASCIA > faxa
  - PISCIS > pex
  - CAPSA > caxa
  - IPSEUS > ixo
  - BASSIARE > Baxar
  - PASSER > Paxaro
  - PISSIARE > Pixar

Retrieved from "http://an.wikipedia.org../../../f/o/n/Fonetica_aragonesa.html"

Categoría: Fonetica

##### Views

- Articlo
- Descusión
- Current revision

##### Rechirar